section_heading: Značajke
paragraph_text: Cefeide su nazvane po zvijezdi Delti u zviježđu Cefeju (Delta Cephei), koju se stoga naziva Deltom Cefeja.Slavko Rozgaj, Knjiga o zvijezdama, Nakladno knjižarsko poduzeće »Seljačka sloga«, Zagreb, 1953., str. 155. Imaju nestabilnu strukturu, zbog čega pulsiraju. Volumen, temperatura i sjaj ovih zvijezda variraju tijekom fiksnog perioda. Cefeide emitiraju desetak tisuća puta više energije nego Sunce, te se mogu uočiti na velikim udaljenostima. Henrietta Leavitt je 1912. otkrila vezu između apsolutnog sjaja i perioda pulsiranja, po kojoj što su cefeide apsolutno sjajnije to im je potrebno više vremena za njihove promjene. To svojstvo ovih zvijezda omogućava mjerenja, pa se one od tada koriste za procjenu udaljenosti galaksija u kojima se otkriju.